അല്ഫോന്സാമ്മയില് തിളങ്ങിയ മലയാള സിനിമയിലെ നടിമാര്: പഴയകാല ചിത്രങ്ങള് വൈറലാകുന്നു ടെലിവിഷന് രംഗത്തോടെ സിനിമയിലേക്ക് എത്തിയ നായികമാര് അനവധിയാണ്. അത്തരത്തില് ചെറിയ വേഷങ്ങളിലൂടെ സിനിമയിലേക്ക് എത്തി ഇപ്പോള് മുന്നിര നായികമാരുടെ ഇടയില് സ്ഥാനം പിടിച്ചിരിക്കുന്ന നടിമാരാണ് മിയയും നിഖില വിമലും. ഇരുവരും തുടക്കത്തില് ടെലിവിഷന് സീരിയലിലൂടെയാണ് അഭിനയരംഗത്തേക്ക് എത്തുന്നത്. ഇപ്പോഴിതാ മിയയും നിഖിലയും വര്ഷങ്ങള്ക്ക് മുന്പ് ഒരുമിച്ച് അഭിനയിച്ച അല്ഫോന്സാമ്മ എന്ന ഡോക്യൂമെന്ററിയിലെ ചിത്രങ്ങളാണ് ഇപ്പോള് സോഷ്യല് മീഡിയയില് വൈറലാകുന്നത്. അല്ഫോന്സാമ്മയായി നിഖില വിമല് എത്തുമ്ബോള് കൂട്ടുകാരിയായി മിയ എത്തുന്നു. നിഖില ആദ്യമായി ക്യാമറയ്ക്ക് മുന്നിലേക്ക് എത്തുന്നതും ഈ ഡോക്യൂമെന്ററിയിലൂടെയാണ്. പിന്നീട് ഭാഗ്യദേവത എന്ന സത്യന് അന്തിക്കാടിന്റെ ചിത്രത്തില് ജയറാമിന്റെ സഹോദരിയായി അഭിനയിച്ച താരം ആറു വര്ഷങ്ങള്ക്ക് ശേഷം ദിലീപിന്റെ നായികയായി ലവ് ട്വന്റി ഫോര് ഇന് ടു സെവന് എന്ന സിനിമയിലൂടെയാണ് വീണ്ടും വെള്ളിത്തിരയിലേക്ക് എത്തുന്നത്. ചുരുങ്ങിയ സമയം കൊണ്ട് തന്നെ നിഖില മലയാളത്തിലെ ഒട്ടുമിക്ക യുവനടന്മാരുടെയും നായികയായി തിളങ്ങി കഴിഞ്ഞു. അതേസമയം മറ്റൊരു ചാനലിലെ അല്ഫോന്സാമ്മ എന്ന പേരില് തന്നെയുള്ള സീരിയയിലൂടെയാണ് മിയ ശ്രദ്ധിക്കപ്പെടുന്നത്. മാതാവിന്റെ വേഷത്തിലാണ് താരം എത്തിയത്. തുടര്ന്ന് എട്ടേകാല് സെക്കന്ഡ് എന്ന ചിത്രത്തിലൂടെ സിനിമയിലേക്കും അരങ്ങേറ്റം കുറിച്ചു. എന്നാല് നായികയായി എത്തുന്നത് ചേട്ടായിസില് ബിജു മേനോന്റെ ഭാര്യയുടെ കഥാപാത്രം ചെയ്തുകൊണ്ടാണ്. പിന്നീട് നിരവധി ചിത്രങ്ങളില് നായികയായി തിളങ്ങിയ താരം വിവാഹ ശേഷവും സിനിമയില് സജീവമാണ്.